钦定古今图书集成/明伦汇编/闺媛典/第269卷 > 皇清二 > 崔梦龙继妻杜氏
## 钦定古今图书集成/明伦汇编/闺媛典/第269卷 > 皇清二 > 崔梦龙继妻杜氏

按《盐山县志》：杜氏，崔梦龙继妻。年十五归龙。龙有异母弟及长男，皆授室上，复有姑，尊卑甚众，杜处之中外贴然。会邑有兵，与龙同遇害，而杜得救。甦年二十八，矢志不嫁，奉姑以老。龙家故，素封以仲氏任侠，万亩立尽。杜既无怨，且以广其儿辈，曰：“天也，汝叔何尤！”